Hostišovce

Hostišovce sú obec na Slovensku v okrese Rimavská Sobota.

 Kultúra a zaujímavosti 
 Pamiatky 
 Evanjelický kostol, jednoloďová neskorobaroková tolerančná stavba so segmentovým ukončením presbytéria, bez veže, z roku 1793. Kostol prešiel obnovami v rokoch 1908 a 1934. Interiér je zaklenutý českou plackou, presbytérium lunetovou klenbou. Nachádza sa tu trojramenná drevená empora z polovice 18. storočia. Oltár s obrazom ukrižovaného Krista a bočnými sochami apoštolov Petra a Pavla je neskorobarokový z druhej polovice 18. storočia. Z rovnakého obdobia pochádza aj kazateľnica. Organ je rokokový z obdobia rokov 1760-1770, dielo tisoveckého majstra Františka Eduarda Petznika. Kostol má hladké fasády s polkruhovo ukončenými oknami. Vstup je riešený ako murovaná predsieň s trojuholníkovým štítom s tympanónom. Priečelie je ukončené dvojetážovým štítom členeným pilastrami a trojuholníkovým štítom s tympanónom.

 Dedinská zvonica, klasicistická stavba na pôdoryse štvorca z prvej polovice 19. storočia. Ide o príklad klasickej gemerskej zvonice. Fasády sú lemované pilastrami a ukončené korunnou rímsou s terčíkom a hodinami. Ukončená je zvonovitou helmicou. 

 Súbor ľudových domov, jednopodlažné kamenné viacpriestorové stavby na pôdoryse obdĺžnika z 18. a 19. storočia. Pamiatkovo chránené su objekty číslo 38, 44 a 50.

 Referencie 

 Iné projekty 

 Externé odkazy 



Kategória:Obce okresu Rimavská Sobota